Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2020/C 227/12)

Obvestilo se objavi v skladu s členom 17(5) Delegirane uredbe Komisije (EU) 2019/33 (1).

OBVESTILO O ODOBRITVI STANDARDNE SPREMEMBE

„VINO NOBILE DI MONTEPULCIANO“

Referenčna številka: PDO-IT-A1308-AM02

Datum obvestila: 21. april 2020

OPIS ODOBRENIH SPREMEMB IN RAZLOGI ZANJE

1. „Vino Nobile di Montepulciano“ – označevanje

Določena je bila obveznost, da se na etiketo doda širši geografski izraz „Toscana“ poleg zaščitene označbe porekla „Vino Nobile di Montepulciano“.

Predlog spremembe omogoča navedbo natančnih informacij o geografskem poreklu vin.

Sprememba zadeva oddelek 9 enotnega dokumenta in člen 7 specifikacije proizvoda.

ENOTNI DOKUMENT

1. Ime proizvoda

Vino Nobile di Montepulciano

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

4. Opis vina

„Vino Nobile di Montepulciano“, vključno z „Riserva“

Barva: rubinasto rdeča, ki s staranjem prehaja v granatno.

Vonj: intenzivna cvetica, eterična, značilna.

Okus: suh, uravnotežen in dolgotrajen, z možnim pookusom po lesu.

Najmanjši volumenski delež skupnega alkohola: 12,50 %, 13 % pri vrsti vina „Riserva“.

Najmanjši ekstrakt brez sladkorja (g/l) 23.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje Evropske unije.

Splošne analitske lastnosti Največji delež skupnega alkohola (v vol. %): Najmanjši delež dejanskega alkohola (v vol. %): Najnižja vsebnost skupnih kislin: 4,5 grama na liter, izražena kot vinska kislina Najvišja vsebnost hlapnih kislin (v miliekvivalentih na liter): 20 Najvišja vsebnost skupnega žveplovega dioksida (v miligramih na liter):

5. Enološki postopki

(a) Posebni enološki postopki

„Vino Nobile di Montepulciano“

Posebni enološki postopek

Vino z označbo DOCG (kontrolirano in zajamčeno poreklo) „Vino Nobile di Montepulciano“ mora zoreti vsaj dve leti, od tega vsaj eno leto v lesenih posodah.

„Vino Nobile di Montepulciano“

Posebni enološki postopek

Vino z označbo DOCG (kontrolirano in zajamčeno poreklo) „Vino Nobile di Montepulciano“, ki je pridobljeno iz grozdja z najmanjšim volumenskim deležem naravnega alkohola 12,50 % in ki zori najmanj tri leta, od katerih šest mesecev donegovanja v steklenici, se lahko označi z izrazom „riserva“.

(b) Največji donosi

„Vino Nobile di Montepulciano“

8 000 kilogramov grozdja na hektar

„Vino Nobile di Montepulciano“

56 hektolitrov na hektar

6. Razmejeno geografsko območje

Območje pridelave grozdja sodi na upravno ozemlje občine Montepulciano v pokrajini Siena dežele Toskana. Ne vključuje ravninskega območja Valdichiana.

7. Glavne sorte vinske trte

Sangiovese N. – sangioveto

8. Opis povezave

„Vino Nobile di Montepulciano“

Stoletjem zgodovine montepulcianskega vina od etruščanskih časov do danes je botroval človeški dejavnik, ki je v stiku z okoljem postopoma razvil izkušnje in znanja ter izbral najboljše prakse za kakovostno proizvodnjo vina. Poznali so ga papeži in znamenite osebnosti iz preteklosti, med drugim Thomas Jefferson, Voltaire in Alexandre Dumas. Prvi zgodovinski vir, ki izpričuje rabo polnega imena „Vino Nobile di Montepulciano“, je iz leta 1787. To dediščino znanj dokazujejo študije na območju, ki so pokazale, da tla v Montepulcianu dajo plemenitemu vinu „Vino Nobile“ značilne in prepoznavne senzorične note.

9. Bistveni dodatni pogoji (pakiranje, označevanje, ostale zahteve)

„Vino Nobile di Montepulciano“ – Vinifikacija in staranje

Pravni okvir:

nacionalna zakonodaja

Vrsta dodatnega pogoja:

stekleničenje na razmejenem geografskem območju

Opis pogoja:

Postopke vinifikacije in obveznega staranja je treba izvajati znotraj občine Montepulciano.

„Vino Nobile di Montepulciano“ – stekleničenje na razmejenem območju

Pravni okvir:

nacionalna zakonodaja

Vrsta dodatnega pogoja:

stekleničenje na razmejenem geografskem območju

Opis pogoja:

Stekleničenje mora potekati na območju pridelave grozdja, da se lahko ohranijo posebne značilnosti vina in jamči poreklo.

„Vino Nobile di Montepulciano“ – označevanje

Pravni okvir:

zakonodaja EU

Vrsta dodatnega pogoja:

dodatne določbe o označevanju

Opis pogoja:

Določena je bila obveznost, da se na etiketo doda širši geografski izraz „Toscana“ poleg zaščitene označbe porekla „Vino Nobile di Montepulciano“ za seznanjanje potrošnikov z natančnim geografskim poreklom vin.

Povezava na specifikacijo proizvoda

https://www.politicheagricole.it/flex/cm/pages/ServeBLOB.php/L/IT/IDPagina/15313

(1) UL L 9, 11.1.2019, str. 2.